**Апотекарска установа Пожаревац**

Моше Пијаде бр.4

Број:2266

Датум:31.12.2022.године

Пожаревац

**ПЛАН УПРАВЉАЊА РИЗИЦИМА ОД ПОВРЕДЕ ПРИНЦИПА РОДНЕ РАВНОПРАВНОСТИ**

**АПОТЕКАРСКА УСТАНОВА ПОЖАРЕВАЦ**

*Јануар 2022.године*

На основу члана 19. Закона о родној равноправности („Службени гласник РС“ број 52/21) од 24. маја 2021. године за потребе Апотекарске установе Пожаревац, директор доноси:

**ПЛАН УПРАВЉАЊА РИЗИЦИМА**

**ОД ПОВРЕДЕ ПРИНЦИПА**

**РОДНЕ РАВНОПРАВНОСТИ**

# САДРЖАЈ

[УВОД](#_bookmark0) 5

1. [ОПШТИ ДЕО](#_bookmark1) 9
   1. [Назив, подаци о седишту и одговорном лицу и лицу за координацију током израде плана](#_bookmark2) 9
   2. [Родно осетљива статистика](#_bookmark4) 12
2. [ОБЛАСТИ И ПРОЦЕСИ КОЈИ СУ РИЗИЧНИ ЗА ПОВРЕДУ ПРИНЦИПА РОДНЕ РАВНОПРАВНОСТИ](#_bookmark6) 15
3. [МЕРЕ ЗА ОСТВАРИВАЊЕ И УНАПРЕЂЕЊЕ РОДНЕ РАВНОПРАВНОСТИ](#_bookmark7) 16
   1. [Опште мере](#_bookmark8) 16
   2. [Посебне мере](#_bookmark9) 16
      1. [Мере које се одређују и случајевима осетно неуравнотежене заступљености полова](#_bookmark10) 17
      2. [Подстицајне мере](#_bookmark11) 17
      3. [Програмске мере](#_bookmark12) 18
4. [ПОДАЦИ О ЛИЦИМА ОДГОВОРНИМ ЗА СПРОВОЂЕЊЕ МЕРА ИЗ ПЛАНА УПРАВЉАЊА РИЗИЦИМА](#_bookmark13).22

[РЕЗИМЕ](#_bookmark14) 23

[ПРИЛОЗИ](#_bookmark15) 24

1. [– Одлука о именовању лица за спровођење мера из обласи родне равноправности и Одлука о усвајању Плана](#_bookmark16) 25
2. [- Списак државних органа и организација цивилног друштва које се баве унапређењем](#_bookmark17)..............[27](#_bookmark17)

На основу Закона о родној равноправности („Службени гласник РС“ број 52/21) од 24. маја 2021. године, а у складу са законском обавезом која проистиче из члана 19. Ст.1. овог закона директор Апотекарске установе Пожаревац доноси Одлуку о усвајању **Плана управљања ризицима од повреде принципа родне равноправности** (у даљем тексту: План управљања ризицима).

Одлука о усвајању Плана управљања ризицима од повреде принципа родне равноправности је саставни део Плана.

Назив: **Апотекарска установа Пожаревац**

Седиште: **ул. Моше Пијаде бр.4, Пожаревац**

ПИБ:**100437081**

Матични број:**17029720**

Директор: **Татјана Чинч, мастер правник**

# УВОД

Родна равноправност подразумева једнака права, одговорности и могућности, равномерно учешће и уравнотежену заступљеност жена и мушкараца у свим областима друштвеног живота, једнаке могућности за остваривање права и слобода, коришћење личних знања и способности за лични развој и развој друштва, једнаке могућности и права у приступу робама и услугама, као и остваривање једнаке користи од резултата рада, уз уважавање биолошких, друштвених и културолошки формираних разлика између мушкараца и жена и различитих интереса, потреба и приоритета жена и мушкараца приликом доношења јавних и других политика и одлучивања о правима, обавезама и на закону заснованим одредбама, као и уставним одредбама.

Дискриминација на основу пола, полних карактеристика, односно рода, јесте свако неоправдано разликовање, неједнако поступање, односно пропуштање (искључивање, ограничавање или давање првенства), на отворен или прикривен начин, у односу на лица или групе лица, као и чланове њихових породица или њима блиска лица, засновано на полу, полним карактеристикама, односно роду у: политичкој, образовној, медијској и економској области; области запошљавања, занимања и рада, самозапошљавања, заштите потрошача (робе и услуге); здравственом осигурању и заштити; социјалном осигурању и заштити, у браку и породичним односима; области безбедности; екологији; области културе; спорту и рекреацији; као и у области јавног оглашавања и другим областима друштвеног живота.

Непосредна дискриминација на основу пола, полних карактеристика, односно рода, постоји ако се лице или група лица, због њиховог пола, полних карактеристика, односно рода, у истој или сличној ситуацији, било којим актом, радњом или пропуштањем, стављају или су стављени у неповољнији положај, или би могли бити стављени у неповољнији положај.

Посредна дискриминација на основу пола, полних карактеристика, односно рода, постоји ако, на изглед неутрална одредба, критеријум или пракса, лице или групу лица, ставља или би могла ставити, због њиховог пола, полних карактеристика, односно рода, у неповољан положај у поређењу са другим лицима у истој или сличној ситуацији, осим ако је то објективно оправдано законитим циљем, а средства за постизање тог циља су примерена и нужна.

Дискриминација на основу пола, полних карактеристика, односно рода постоји ако се према лицу или групи лица неоправдано поступа неповољније него што се поступа или би се поступало према другима, искључиво или углавном због тога што су тражили, односно намеравају да траже заштиту од дискриминације на основу пола, односно рода, или због тога што су понудили или намеравају да понуде доказе о дискриминаторском поступању.

Дискриминацијом на основу пола, полних карактеристика, односно рода, сматра се и узнемиравање, понижавајуће поступање, претње и условљавање, сексуално узнемиравање и сексуално уцењивање, родно заснован говор мржње, насиље засновано на полу, полним карактеристикама, односно роду или промени пола, насиље према

женама, неједнако поступање на основу трудноће, породиљског одсуства, одсуства ради неге детета, одсуства ради посебне неге детета у својству очинства и материнства (родитељства), усвојења, хранитељства, старатељства и подстицање на дискриминацију као и сваки неповољнији третман који лице има због одбијања или трпљења таквог понашања.

Дискриминација лица по основу два или више личних својстава без обзира на то да ли се утицај поједних личних својстава може разграничити је вишеструка дискриминација или се не може разграничити (интерсексијска дискриминација).

Законом о родној равноправности уређује се појам, значење и мере политике остваривања и унапређења родне равноправности, као и врсте планских аката у области родне равноправности, надзор над применом закона и друга питања од значаја за остваривање и унапређење родне равноправности. Овим законом се уређују обавезе органа јавне власти, послодаваца и других социјалних партнера да интегришу родну перспективу у области у којој делују.

Чланом 13. Закона о родној равноправности дефинисане су врсте планских аката, међу које спада и План управљања ризицима од повреде принципа равноправности. План управљања ризицима од повреде принципа родне равноправности предвиђен чл.19. представља гаранцију родне перспективе, уродњавања и уравнотежене заступљености полова у поступањима органа јавне власти, послодаваца, осигуравајућих друштава, политичких странака, синдикалних организација и других организација и удружења.

**Међународни акти и правни оквир Републике Србије на којима се заснива родна равноправност**

**Међународни акти**

* Повеља Уједињених нација
* Универзална декларација о људским правима (1948);
* Европска повеља о људским правима (1950);
* Међународни пакт о грађанским и политичким правима (1966);
* Међународни пакт о економским, социјалним и културним правима (1966);
* Конвенција о правима детета (1989) и протоколи уз конвенцију;
* Конвенција о правима особа са инвалидитетом (2006);
* Конвенција о спречавању свих облика дискриминације жена (тзв. CEDAW);
* УН Програм акције у односу на мало оружје и практичне мере за разоружање (ПоА);
* Резолуција СБУН – жене мир и безбедност 1325(2000), 1820 (2008), 1888 (2009),

1889 (2009), 1906 (2010), 2016 (2013), 2122 (2013);

* Резолуција ГСУН 65/69 – Жене, разоружање, неширење и контрола оружја;
* Пекиншка декларација и Платформа за акцију (1995);
* Програм Акције Међународне конференције о становништву и развоју (1994);
* Специјална сесија ГСУН: Жене 2000: Родна равноправност, развој и мир за 21 век (2000) – Миленијумска декларација УН A/Res/55/2 (2000);
* Директива Савета Европе 78/2000 о дискриминацији;
* Директива 2006/54/ЕЗ о спровођењу принципа једнаких могућности за мушкарце и жене у погледу запошљавања и занимања;
* Агенда 2030 – циљеви одрживог развоја A/RES/70/1 (2015);
* Eвропска конвенција за заштиту људских права и основних слобода и пратећи протоколи;
* Повеља ЕУ о основним правима 2016/c 202/025;
* Бечка декларација и програм деловања (1993);

**Правни оквир Републике Србије**

* Устав Републике Србије, у основним одредбама гарантује равноправност жена и мушкараца и обавезује државу да води политику једнаких могућности (члан 15), забрањује непосредну и посредну дискриминацију по било ком основу или личном својству укључујући и пол (члан 21. став 3), прописује могућност предузимања посебних мера ради постизања пуне равноправности лица или групе лица које су у неједнаком положају са осталим грађанима (члан 21. став 4), гарантује једнакост пред законом (члан 21. став 1), једнаку законску заштиту (члан 21. став 2), заштиту пред судовима (члан 22. став 1), другим државним органима (члан 36. став 1) и међународним институцијама (члан 22. став 2), и посебну заштиту мајки, трудница, деце и самохраних родитеља (члан 66) као и посебну здравствену заштиту трудница, мајки и самохраних родитеља са децом до седме године, која се финансира из јавних прихода (члан 68) и социјалну заштиту породице и запослених (члан 69).
* Закон о родној равноправности („Службени гласник РС“ број 52/21);
* Закон о изменама и допунама Кривичног законика („Службени гласник РС“ број 35/19);
* Закон о изменама и допунама Закона о забрани дискриминације („Службени гласник РС”, број 22/09);
* Закон о забрани дискриминације („Службени гласник РС“ број 22/09 и 52/21);
* Закон о спречавању насиља у породици („Службени гласник РС“ број 94/16);
* Закон о равноправности полова („Службени гласник РС“ број 104/09);

# ОПШТИ ДЕО

## Назив, подаци о седишту и одговорном лицу и лицу за координацију током израде плана

Назив: **Апотекарска установа Пожаревац**

Адреса седишта: Моше Пијаде бр.4, Пожаревац

Матични број: 17029720

ПИБ: 100437081

Одговорно лице: Татјана Чинч, мастер правник

Подаци о лицу за координацију/родну равноправност у Органу јавне власти:

Име и презиме: Иван Лазаревић,дипл.правник

Број телефона: 012/523-127

Емаил:zastitnik@apotekapozarevac.co.rs

Унутрашња организација Апотекарске установе Пожаревац заснована је на:

-Основама савремене организације рада

-Начелима Закона о здравственој заштити и плану мреже здравствених установа у Републици Србији

-Постављеним циљевима оснивача

-Објективним потребама за фармацеутским здравственим услугама

-Расположивим средствима и опремљеношћу у погледу кадрова и опреме

Утврђена унутрашња организација Апотекарске установе Пожаревац обезбеђује доступну, економичну и ефикасну фармацеутску здравствену заштиту становништва, снабдевање других организација лековима, медицинским средствима и производима широке потрошње за редовне и ванредне прилике.

Апотекарска установа Пожаревац своју делатност обавља преко следећих организационих јединица:

1) Седиште апотекарске установе

2) Огранак апотекарске установе апотекарске установе

3) Апотекарска јединица

4) Служба за фармако-информатику, квалитет, развој и маркетинг

5) Служба за фармацеутску технологију и континуирану едукацију

6) Служба за економско-финансијске и ИТ послове

7) Служба за опште, правне, кадровске и техничке послове

Организационе јединице из става 1. тачка 1), 2) и 3) организују се по просторно-територијалном принципу за обезбеђење непосредне фармацеутске здравствене заштите /основне организационе јединице/.

Територијално-просторни распоред основних организационих јединица утврђује се на следећи начин:

**1) Град Пожаревац**

Организациона јединица- Огранак апотекарске установе:

1. Седиште апотекарске установе „Васа Пелагић“, улица: Моше Пијаде бр.4

2. Огранак апотекарске установе „Здравље“, улица: Јована Шербановића бр.10

3. Огранак апотекарске установе „Јован Шербановић“, улица: Стари корзо бр.10

4. Огранак апотекарске установе „Костолац“, улица: Николе Тесле бб

5. Огранак апотекарске установе„Viola“, улица: Пожаревачких партизанских одреда бр.75

Организациона јединица – Апотекарска јединица:

1. Апотекарска јединица „Проф.др Јован Туцаков“, улица: 27.Априла бр.39

2. Апотекарска јединица „Мр.пх. Јован Покорни“, улица: Дунавска бр.50

3. Апотекарска јединица „Аесцулап“, улица: Чеде Васовића бр.36

4. Апотекарска јединица „Хигија“, улица: Његошева бр.1

5. Апотекарска јединица „Лек“, улица:Братство јединство бр.150

6. Апотекарска јединица „Кличевац“, /здравствена станица/

7. Апотекарска јединица „Пољана“, /здравствена станица/

**2) Општина Петровац на Млави**

Организациона јединица-Огранак апотекарске установе:

1. Огранак апотекарске установе „Петровац 1“, улица: Српских владара бр.230

Организациона јединица - Апотекарска јединица:

1. Апотекарска јединица „Шетоње“, /здравствена станица/

2. Апотекарска јединица „Петровац 2“, улица: Српских владара бр.61

3. Апотекарска јединица „Велико Лаоле“, улица: Нема улице бб.

**3) Општина Велико Градиште**

Организациона јединица-Огранак апотекарске установе:

1. Огранак апотекарске установе „Велико Градиште“, улица: Кнеза Лазара бб

Организациона јединица - Апотекарска јединица:

1.Апотекарска јединица „Средњево“, /здравствена станица/

2.Апотекарска јединица „Мајиловац“, /здравствена станица/

**4) Општина Кучево**

Организациона јединица - Огранак апотекарске установе:

1.Огранак апотекарске установе „Кучево“, улица: Светог Саве бр.118

2.Огранак апотекарске установе „Раброво“, улица: Видовданска бр.22

Организациона јединица - Апотекарска јединица:

1.Апотекарска јединица „Волуја“, /здравствена станица/

2.Апотекарска јединица „Кучево 2“, /Дом здравља/

**5) Општина Голубац**

Организациона јединица - Огранак апотекарске установе:

1.Огранак апотекарске установе „Голубац“, улица: Аутобуска станица бб

Организациона јединица - Апотекарска јединица:

1.Апотекарска јединица „Браничево“, улица: Браничево бб

**6) Општина Жагубица**

Организациона јединица - Огранак апотекарске установе:

1.Огранак апотекарске установе „Врело“, улица: Краља Милана бр.13

Организациона јединица - Апотекарска јединица:

1. Апотекарска јединица „Крепољин“, /здравствена станица/

2. Апотекарска јединица „Лазница“, /здравствена станица/

3. Апотекарска јединица „Жагубица 2“, /Дом здравља/

**7) Општина Жабари**

Организациона јединица - Огранак апотекарске установе:

1.Огранак апотекарске установе „Жабари“, /Дом здравља/

2.Огранак апотекарске установе апотеке „Александровац“, /здравствена станица/

Организациона јединица - Апотекарска јединица:

1.Апотекарска јединица „Породин“, /здравствена станица/

**8) Општина Мало Црниће**

Организациона јединица - Огранак апотекарске установе:

1.Огранак апотекарске установе апотеке „Мало Црниће“, /Дом здравља/

Организациона јединица - Апотекарска јединица:

1.Апотекарска јединица „Божевац“, Божевац бб.

2.Апотекарска јединица „Смољинац“, /здравствена станица/

Организационе јединице подршке су:

1) Служба за фармако-информатику, квалитет, развој и маркетинг

2) Служба за фармацеутску технологију и континуирану едукацију

3) Служба за економско-финансијске и ИТ послове

4) Служба за опште, правне, кадровске и техничке послове

## Родно осетљива статистика

Да би се добро разумеле потребе за остваривањем родне равноправности неопходна је постојање родно осетљиве статистике, родно разврстаних података и родних индикатора. То су кључни алати за формулисање, примену, надзирање, евалуацију и ревизију циљева на свим нивоима друштвеног деловања.

Родно осетљива статистика обезбеђује податке за креирање и ревизију политике и програма организација како не би производиле различите ефекте на жене и мушкарце. Поред тога, она обезбеђује веродостојне податке о стварним ефектима политика и програма на животе жена и мушкараца.

Редовно и свеобухватно праћење и приказивање родно осетљивих података омогућавају сагледавање стања у друштву (организацији) у погледу родно засноване дискриминације, као и креирање, планирање и спровођење политика и програма који су усмерени на отклањање неједнакости и унапређење положаја дискриминисаних група или дискриминисаних појединаца и појединки.

У Републици Србији је у претходном периоду значајно унапређено прикупљање података и разврставање по полу, али и даље постоји много простора за унапређење.

Између осталог, Србија је била прва држава ван Европске уније која је 2016. године увела Индекс родне равноправности.

### Полна заступљеност у органима управљања, као и у појединачним органима пословања односно рада

Укупан број запослених и радно ангажованих лица у Органу јавне власти износи 119 (100%).

Од укупног броја запослених: 12 % чине мушкарци 88 % чине жене.

**Полна структура у Управном одбору у Органу јавне власти**:

Укупно: 3 (100 %)

Ж: 0 (0 %)

М: 3 (100 %)

**Полна структура у Надзорном одбору у Органу јавне власти**:

Укупно: 3 (100 %)

Ж: 1 (33,33 %)

М: 2 (66,66 %)

Ови извештаји о родној заступљености се не воде, али с обзиром на чињеницу да постоји извор података неопходно је да се успостави стална евиденција о чему ће бринути лице за родну равноправност.

* + 1. **Структура запослених према степену стеченог образовања**

Квалификације које поседују запослена и радно ангажована лица, разврстана по полу:

|  |  |  |  |  |  |  |
| --- | --- | --- | --- | --- | --- | --- |
| Ниво квалификације: | Укупно: | | Жена: | | Мушкараца: | |
| 1.Висока стручна спрема  спрема спрем |  | 42,5% |  | 37,5% |  | 5% |
| 2.Виша стручна спрема |  | 1,7% |  | 0,8% |  | 0,8% |
| 3.Средња стручна спрема |  | 48,3% |  | 44,2% |  | 4,2% |
| 4.Основна стручна спрема |  | 7,5% |  | 7,5% |  | 0% |

* *Евидентирати запослене по оба критеријума - пол и степен стручне спреме*
* *Табеларно и схематски*
  + 1. **Структура запослених према годинама старости**

**Старосна структура запослених у Органу јавне власти**:

Укупно: \_\_4\_\_ (3,3%) од 21-30 година живота

Ж: \_3\_ (2,5%)

М: \_1\_ (0,8%)

Укупно: \_\_20\_\_ (16,7%) од 31-40 година живота

Ж: \_17\_ (14,2%)

М: \_\_3\_ ( 2,5%)

Укупно: \_\_42\_\_ (35%) од 41-50 година живота

Ж: \_39\_ (32,5%)

М: \_\_3\_ ( 2,5%)

Укупно: \_\_31\_\_ (25,8%) од 51-60 година живота

Ж: \_27\_\_ (22,5%)

М: \_\_4\_\_ ( 3,3%)

Укупно: \_\_23\_\_ (19,2%) од 61-70 година живота

Ж: \_22\_\_ (18,3%)

М: \_\_1\_\_ (0,8%)

* *Евидентирати запослене по оба критеријума - пол и старост*
* *Табеларно и схематски*

# ОБЛАСТИ И ПРОЦЕСИ КОЈИ СУ РИЗИЧНИ ЗА ПОВРЕДУ ПРИНЦИПА РОДНЕ РАВНОПРАВНОСТИ

Области и процеси представљају израз самопроцене Апотекарске установе Пожаревац у вршењу основних принципа родне равноправности.

Апотекарска установа Пожаревац је започела процес израде интерне документације из области родне равноправности.

Апотекарска установа Пожаревац је донела Одлуку о именовању лица задуженог за родну равноправност

Заступљеност мање заступљеног пола у органима управљања је условљена позитивним прописима који регулишу начин избора у органе управљања Установе.

У Апотекарској установи Пожаревац у претходном периоду од 7 година није било пријављених случајева узнемиравања, полног узнемиравања, посредне или непосредне дискриминације, или судских спорова из ове области.

Мере које су предвиђене овим Планом управљања ризицима су пре свега са циљем унапређења до потпуне примене принципа родне равноправности.

# МЕРЕ ЗА ОСТВАРИВАЊЕ И УНАПРЕЂЕЊЕ РОДНЕ РАВНОПРАВНОСТИ

Закон разврстава мере за остваривање и унапређење родне равноправности на опште мере и посебне мере.

Опште мере се доносе након друштвеног дијалога и широког друштвеног консензуса, док се посебне мере доносе појединачно на нивоу организације.

## Опште мере

Опште мере за остваривање и унапређивање родне равноправности јесу законом прописане мере којима се у одређеној области забрањује дискриминација на основу пола, односно рода, или налаже одговарајуће поступање ради остваривања родне равноправности.

Опште мере обухватају и мере утврђене другим актима (декларације, резолуције, стратегије и сл.), чији је циљ остваривање родне равноправности.

## Посебне мере

Посебне мере за остваривање и унапређивање родне равноправности су активности, мере, критеријуми и праксе у складу са начелом једнаких могућности којима се обезбеђује равноправно учешће и заступљеност жена и мушкараца, посебно припадника осетљивих друштвених група, у свим сферама друштвеног живота и једнаке могућности за остваривање права и слобода.

Посебне мере, у складу са општим мерама одређују и спроводе орган јавне власти, послодавци и удружења.

Приликом одређивања посебних мера морају се уважавати различити интереси, потребе и приоритети жена и мушкараца, а посебним мерама мора се обезбедити:

* право жена, девојчица и мушкараца на информисаност и једнаку доступност политикама, програмима и услугама;
* примена уродњавања и родно одговорног буџетирања у поступку планирања, управљања и спровођења планова, пројеката и политика;
* промовисање једнаких могућности у управљању људским ресурсима и на тржишту рада;
* уравнотежена заступљеност полова у управним и надзорним телима и на положајима;
* уравнотежена заступљеност полова у свакој фази формулисања и спровођења политика родне равноправности;
* употреба родно сензитивног језика како би се утицало на уклањање родних стереотипа при остваривању права и обавеза жена и мушкараца;
* прикупљање релевантних података разврстаних по полу и њихово достављање надлежним институцијама.

Посебне мере примењују се док се не постигне циљ због којег су прописане.

### Мере које се одређују и случајевима осетно неуравнотежене заступљености полова

Апотекарска установа Пожаревац има осетну неуравнотежену заступљеност полова у органима одлучивања и то у Управном одбору и Надзорном одбору. У складу са Законом о здравственој заштити органе управљања у Апотекарској установи Пожаревац именује Оснивач-Град Пожаревац.

У организационој структури запослених такође постоји осетна неуравнотежена заступљеност полова која износи 82% запослених женског пола и 12% запослених мушког пола, а која је изазвана специфичностима у понуди запослених тражених образовних профила на тржишту рада, зато ће се у наредном периоду сконцентрисати на те статистике односно појаве ради постизања уравнотежену заступљеност полова.

### Подстицајне мере

Подстицајне мере представљају мере којима се дају посебне погодности или уводе посебни подстицаји у циљу унапређења положаја и обезбеђивања једнаких могућности за жене и мушкарце у свим областима деловања.

**Апотекарска установа Пожаревац** услед потреба за остваривање и унапређење родне равноправности доноси следећу подстицајну меру:

* **Активирање већег броја жена у органе одлучивања и ангажовање и предлагање за ангажовање већег броја жена у поступцима избора и доношења одлука.**
* МЕРА 1. **Активирање већег броја жена у органе одлучивања и ангажовање и предлагање за ангажовање већег броја жена у поступцима избора и доношења одлука.**

**Разлог за увођење мере:**

Иако су органима управљања жене заступљене у одговарајућем проценту у односу на укупан број, потребно је оснажити жене за активну партиципацију у поступцима доношења одлука.

Такође, орган власти као подстицајну меру предлаже и омогућавање додатног усавршавања за жене доносиоце одлука у органима управљања да би се тиме квалитетније спровели мисија и визија органа/ установе.

### Време за увођење мере:

Период од 2022 – 2026. године.

### Начин спровођења и контроле спровођења мере:

* Предлагати већи број жена у изборним поступцима
* Одредити лица која ће пратити конктинуирану едукацију жена на теме доношења одлука
* Омогућити што већем броју жена да приступе органима који доносе одлуке
* Активирање већег броја жена кроз предлагање већег броја жена у поступцима избора је континуиран процес којим се постиже потпуна равноправност у партиципацији и одлучивању

### Програмске мере

Овим мерама се операционализују програми за остваривање и унапређење родне равноправности.

**Апотекарска установа Пожаревац** услед потреба за остваривање и унапређење родне равноправности доноси следеће програмске мере:

* Имплементација родно осетљивог језика у интерним документима;
* Похађање обука, семинара и конференција за лица која се налазе у органима управљања у вези са родном равноправношћу;
* Успостављање сарадње са државним органима и организацијама цивилног друштва ради даље континуиране едукације свих запослених;

### МЕРА 1. ИМПЛЕМЕНТАЦИЈА РОДНО ОСЕТЉИВОГ ЈЕЗИКА У ИНТЕРНИМ ДОКУМЕНТИМА

Недоследна употреба женског рода када означавамо жене које обављају одређена занимања или јавне функције није питање граматичке правилности, јер је употреба женског рода граматички не само исправна већ и неопходна. Стога је доследна употреба језика равноправности питање свести о важности друштвене једнакости мушкараца и жена.

### Разлог за увођење мере:

У интерним документима **у Апотекарска установа Пожаревац** није присутан родно сензитиван језик. Сва документација се води у граматички мушком роду и подразумева природно мушки и женски род лица на који се односе.

### Време за увођење мере:

Након усвајања Плана управљања ризицима почеће се примењивање ове мере.

### Начин спровођења и контроле спровођења мере:

Лице задужено за спровођење мера из родне равноправности ће вршити контролу свих интерних докумената у складу са Приручником за употребу родно осетљивог језика који је објављен на интернет страни Координационог тела за родну равнопраност Владе Републике Србије.

### Престанак спровођења мере:

Мера имплементације родно осетљивог језика је трајна тј. нема временско ограничење и спроводиће се од дана усвајања Плана управљања ризицима

### МЕРА 2: ПОХАЂАЊЕ ОБУКА, СЕМИНАРА И КОНФЕРЕНЦИЈА ЗА ЛИЦА КОЈА СЕ НАЛАЗЕ У ОРГАНИМА УПРАВЉАЊА У ВЕЗИ СА РОДНОМ РАВНОПРАВНОШЋУ

**Разлог за увођење мере:**

Стицање нових знања и вештина у пуној примени принципа родне равноправности у организацији.

### Време за увођење мере:

Континуирано.

### Начин спровођења и контроле спровођења мере:

Примена нових знања и вештина стечених на обукама, семинарима и конференцијама у раду приликом:

* утврђивања програмских циљева и начела и програма рада;
* одабира чланова Управног одбора и Надзорног одбора;
* израде програмских и статутарних докумената, правилника и других аката;

### Престанак спровођења мере:

Мера похађања обука, семинара и конференција за лица која се налазе у органима управљања је трајна тј. нема временско ограничење и спроводиће се од дана усвајања Плана управљања ризицима .

### МЕРА 3. УСПОСТАВЉАЊЕ САРАДЊЕ СА ДРЖАВНИМ ОРГАНИМА И ОРГАНИЗАЦИЈАМА ЦИВИЛНОГ ДРУШТВА

**Разлог за увођење мере:**

Успостављањем континуиране сарадње са државним органима и организацијама цивилног друштва у виду размене информација и знања са циљем унапређења родне равноправности омогућава се једноставнија имплементација обавеза проистеклих из законских и подзаконских аката.

### Време за увођење мере:

Први и други квартал 2023. године.

### Начин спровођења и контроле спровођења мере:

Спровођење ове мере се врши потписивањем Меморандума о сарадњи, разменом информација из области родне равноправности, одржавањем округлих столова и презентација, учествовањем на панелним дискусијама о искуствима у спровођењу родне равноправности.

### Престанак спровођења мере:

Мера успостављања сарадње са државним органима и организацијама цивилног друштва је континуирана.

# ПОДАЦИ О ЛИЦИМА ОДГОВОРНИМ ЗА СПРОВОЂЕЊЕ МЕРА ИЗ ПЛАНА УПРАВЉАЊА РИЗИЦИМА

*Одговорна лица у спровођењу мера из Плана управљања ризицима*

|  |  |  |  |  |
| --- | --- | --- | --- | --- |
| *Редни број* | *Име и презиме* | *Функција* | *Телефон* | *емаил* |
| *1.* | *Татјана Чинч* | *директор* | *012/523-127* | *direktor@apotekapozarevac.co.rs* |
| *2.* | *Иван Лазаревић* | *Руководилац службе за опште,правне и кадровске послове* | *012/523-127* | *zastitnik@apotekapozarevac.co.rs* |

# ЗАКЉУЧАК

У будућем деловању потребно је обезбедити и подстаћи организовање и укључивање запослених жена и обезбедити њихово активно и равноправно учешће у колективним преговарањима са послодавцем.

У ту сврху овим актом доносе се следеће подстицајне и програмске мере:

### А) Подстицајна мера

* Активирање већег броја жена у органе одлучивања и ангажовање и предлагање за ангажовање већег броја жена у поступцима избора и доношења одлука.

### Б) Програмске мере

* Имплементација родно осетљивог језика у интерним документима;
* Похађање обука, семинара и конференција за лица која се налазе у органима управљања у вези са родном равноправношћу;
* Успостављање сарадње са државним органима и организацијама цивилног друштва ради даље континуиране едукације свих запослених;

Све мере су донете са циљем континуираног унапређења родне равноправности у Апотекарској установи Пожаревац.

Спровођење мера се врши континуирано кроз процесе доношења одлука, квалитативним извештавањем органа руковођења о свим битним елементима везаним за родну равноправност, као и подизањем свести код чланова о значају примене принципа родне равноправности.

Како су предложене мере дугорочне или трајне не постоји рок за њихов завршетак већ ће се оне примењивати у континуитету.

Коначни циљ који се жели постићи усвајањем Плана управљања ризицима и спровођењем мера које су у њему наведене **је да се** могућност да дође до повреде принципа родне равноправности сведе на минимум.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Одговорно лице Органа јавне власти)*

# ПРИЛОЗИ

### – Одлука о именовању лица за спровођење мера из области родне равноправности

**Апотекарска установа Пожаревац**

број: 2088

датум:08.12.2022. године

Моше Пијаде 4

Пожаревац

На основу члана 64. Закона о родној равноправности ("Службени гласник РС", број 52/2021, даље: Закон) и члана 23. став 1. тачка 10) Статута Апотекарске установе Пожаревац („Сл. гласник Града Пожаревца“, бр.2/2021), директор Апотекарске установе Пожаревац, доноси:

**О Д Л У К У  
о одређивању лица задуженог за родну равноправност**

**I** Именује се **Иван Лазаревић**, запослени на радном месту Руководилац службе за опште правне и кадровске послове у Служби за опште правне и кадровске послове, за лице задужено за родну равноправност у Апотекарској установи Пожаревац.

**II** Именовани, као лице задужено за родну равноправност, дужан је да:

1. прати спровођење политика и мера за остваривање и унапређивање родне равноправности из делокруга органа у којем су запослени;
2. прати стање о полној структури запослених и радно ангажованих лица у органу у коме су одређени и саставља извештаје о утврђеном стању у погледу достигнутог нивоа остваривања родне равноправности у области из делокруга органа;
3. доставља извештаје из тачке 2) овог става руководиоцу органа, које орган јавне власти, након доношења, доставља министарству надлежном за људска права;
4. сарађује са министарством надлежним за људска права и телима за родну равноправност на питањима значајним за остваривање и унапређивање родне равноправности;
5. припрема податке, анализе и материјале потребне за рад тела за родну равноправност;
6. предлаже одређивање посебних мера у Апотекарској установи Пожаревац у циљу остваривања и унапређења родне равноправности, у складу са Законом о родној равноправности, Националном стратегијом за родну равноправност и Акционим планом за спровођење Стратегије;
7. обавља послове координације у вези са доношењем, спровођењем и извештавањем о спровођењу плана управљања ризицима од повреде принципа родне равноправности;
8. обавља и друге послове у вези са спровођењем Закона о родној равноправности.

**III** О овој одлуци обавестити министарство надлежно за људска права.

**IV** Ова одлука ступа на снагу наредног дана од дана објављивања на огласној табли Апотекарске установе Пожаревац.

Апотекарска установа Пожаревац

Доставити: Директор

- Именованом \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- надлежној организационој јединици Татјана Чинч, мастер правник

- Министарству

- Архиви

**II – Одлука о усвајању Плана управљања ризицима од повреде принципа родне равноправности**

**Апотекарска установа Пожаревац**

број: 2267

датум:31.12.2022. године

Моше Пијаде 4

Пожаревац

На основу члана 23. Закона о родној равноправности ("Службени гласник РС", број 52/2021, даље: Закон) и члана 23. став 1. тачка 10) Статута Апотекарске установе Пожаревац („Сл. гласник Града Пожаревца“, бр.2/2021), директор Апотекарске установе Пожаревац, доноси:

**О Д Л У К У**

**I** Усваја се План управљања ризицима од повреде принципа родне равноправности Апотекарске установе Пожаревац

**II** О овој одлуци обавестити министарство надлежно за људска права.

**III** Ова одлука ступа на снагу наредног дана од дана објављивања на огласној табли Апотекарске установе Пожаревац.

Апотекарска установа Пожаревац

Доставити: Директор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Татјана Чинч, мастер правник

- Министарству

- Архиви

**- III - Списак државних органа и организација цивилног друштва које се баве унапређењем принципа родне равноправности**

|  |  |  |  |
| --- | --- | --- | --- |
| **Редни број** | **Назив државног органа/организације** | **Контакт** | |
| **телефон** | **email** |
| **1.** | Координационо тело за родну равноправност  Владе Републике Србије | 011/361-9833 | [rodna.ravnopravnost@gov.rs](mailto:rodna.ravnopravnost@gov.rs) [kabinet@mre.gov.rs](mailto:kabinet@mre.gov.rs) |
| **2.** | Сектор за антидискриминациону политику и родну равноправност Министарства за људска и  мањинска права и друштвени дијалог | 011/214-2021  011/311-0574 | [antidiskriminacija.rodna@minljmpdd.gov.rs](mailto:antidiskriminacija.rodna@minljmpdd.gov.rs) |
| **3.** | Заштитник грађана | 011/206-8100 | [zastitnik@zastitnik.rs](mailto:zastitnik@zastitnik.rs) [kabinet@zastitnik.rs](mailto:kabinet@zastitnik.rs) |
| **4.** | Пoвeрeник зa зaштиту рaвнoпрaвнoсти | 011/243-8020  011/243-6464 | [poverenik@ravnopravnost.gov.rs](mailto:poverenik@ravnopravnost.gov.rs) |